Stromová 1,  813 30 Bratislava 1

OCHRANA OSOBNÝCH ÚDAJOV 

INFORMÁCIE PRE DOTKNUTÉ OSOBY – UCHÁDZAČOV O ŠTÁTNU SLUŽBU 

Vážení uchádzači o štátnu službu - účastníci výberových konaní realizovaných Ministerstvom školstva, vedy, výskumu a športu Slovenskej republiky,

v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje Smernica 95/46/ES (všeobecné nariadenie o ochrane údajov) (ďalej len „GDPR“) Ministerstvo školstva, vedy, výskumu a športu Slovenskej republiky (ďalej len „MŠVVaŠ“ alebo „ministerstvo“) informuje dotknuté osoby – uchádzačov o štátnu službu o spracúvaní ich osobných údajov v súvislosti s realizáciou výberových konaní podľa zákona č. 55/2017 Z.z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“) a vyhlášky Úradu vlády Slovenskej republiky č. 127/2017 Z. z., ktorou sa ustanovujú podrobnosti o výberových konaniach v znení neskorších predpisov (ďalej len „vyhláška“). 

MŠVVaŠ spracúva osobné údaje uchádzačov o štátnu službu v rozsahu stanovenom zákonom o štátnej službe a vyhláškou, resp. v rozsahu osobných údajov, ktoré uchádzači MŠVVaŠ poskytnú v žiadosti o zaradenie a priložených dokumentoch.    

1.	Totožnosť a kontaktné údaje prevádzkovateľa

Ministerstvo školstva, vedy, výskumu a športu Slovenskej republiky 
IČO: 00 164 381
sídlo: Stromová ul. č. 1, 813 30 Bratislava
webové sídlo: www.minedu.sk

2.	Kontaktné údaje zodpovednej osoby prevádzkovateľa

Zodpovednú osobu ministerstva možno kontaktovať s otázkami týkajúcimi sa spracúvania  osobných údajov dotknutých osôb a vo veci uplatňovania ich práv uvedených nižšie na 
e-mailovej adrese zodpovednaosoba@minedu.sk alebo telefonicky na č.: +421 2 59 374 247.

3.	Účel spracúvania osobných údajov dotknutých osôb
Účelom spracúvania osobných údajov je realizácia výberových konaní na obsadenie voľných štátnozamestnaneckých miest podľa zákona o štátnej službe a vyhlášky. 

4.	Právny základ spracúvania

Predzmluvný vzťah podľa č. 6 ods. 1 písm. b) nariadenia GDPR, na základe žiadosti uchádzača o štátnu službu podľa zákona o štátnej službe a vyhlášky.

Uchádzač ako dotknutá osoba podáva žiadosť o zaradenie do výberového konania obsahujúcu osobné údaje v požadovanom rozsahu podľa zákona o štátnej službe a vyhlášky, ktorej prílohami sú dokumenty požadované zo strany prevádzkovateľa taktiež v súlade so zákonom o štátnej službe a vyhláškou. 

Uchádzač o štátnu službu je povinný poskytnúť osobné údaje nevyhnutné na dosiahnutie vyššie uvedeného účelu. Neposkytnutie osobných údajov by malo za následok nemožnosť plnenia  zákonných povinností prevádzkovateľa pri realizácii výberového konania a uchádzač by sa predmetného výberového konania nemohol zúčastniť. 

5.	Práva dotknutej osoby

Uchádzač o štátnu službu je oprávnený uplatniť si prostredníctvom žiadosti nasledovné práva:
•	právo na prístup k osobným údajom, ktoré sa ho týkajú (vrátane práva na potvrdenie, či sú osobné údaje spracúvané a práva získať kópiu bez nepriaznivých dôsledkov na práva a slobody iných),
•	právo na opravu a doplnenie nesprávnych osobných údajov,
•	právo na vymazanie (zabudnutie) (ak je daný niektorý zo stanovených dôvodov a nebránia tomu žiadne právnou úpravou definované prekážky),
•	právo na obmedzenie spracúvania údajov (osobné údaje sa uchovávajú, ale inak nespracúvajú v stanovených prípadoch, okrem právnou úpravou definovaných výnimiek),
•	právo podať sťažnosť na Úrad na ochranu osobných údajov Slovenskej republiky, Hraničná 12, 820 07 Bratislava 27.

Právo na prenos, právo namietať a právo na neuplatňovanie rozhodovania založeného na automatizovanom individuálnom rozhodovaní vrátane profilovania sa na účely výberového konania neuplatňuje.

6.	Doba uchovávania osobných údajov

Osobné údaje sa spracúvajú a uchovávajú po dobu realizácie výberového konania a následne počas plynutia 5-ročnej lehoty uloženia podľa registratúrneho plánu MŠVVaŠ. 

Uchádzačovi, ktorý nebol zaradený do výberového konania, uchádzačovi, ktorý nebol úspešný vo výberovom konaní, a uchádzačovi, ktorý bol úspešný a nebol vybraný vo výberovom konaní MŠVVaŠ vráti všetky dokumenty, ktoré predložil v listinnej podobe. 

Dokumenty predložené uchádzačom, ktorý bol na základe výberového konania prijatý do štátnej služby sa zakladajú do jeho osobného spisu a uchovávajú sa po dobu trvania štátnozamestnaneckého pomeru a následne 50 rokov po jeho skončení. 

7.	Kategória príjemcov

Pokiaľ to nebude vyžadovať všeobecne záväzný právny predpis (oprávňujúci napr. kontrolné  orgány vykonávajúce dohľad nad dodržiavaním zákona o štátnej službe nahliadať do príslušných dokumentov k realizácii výberových konaní), osobné údaje uchádzačov o štátnu službu nebudú poskytované tretím osobám. 

8.	Prenos osobných údajov do tretej krajiny alebo medzinárodnej organizácii a automatizované rozhodovanie

Prenos osobných údajov do tretích krajín alebo medzinárodnej organizácii sa neuskutočňuje, ministerstvu nevyplýva z osobitných predpisov a ani takýto prenos nezamýšľa vykonávať. 

MŠVVaŠ nevykonáva ani spracúvanie osobných údajov založené na automatizovanom individuálnom rozhodovaní, nevykonáva profilovanie.